**Αθήνα:** 27.11.2024

**Αρ. Πρωτ.:** 1153

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνέντευξη Τύπου ΕΣΑμεΑ για την Υγεία- Μπροστά στην Εθνική και Παγκόσμια Ημέρα Ατόμων με Αναπηρία**

2 Δεκεμβρίου | 11:30 | The Hub Events

Σε συνέντευξη Τύπου, όπου θα παρουσιαστούν τα αποτελέσματα της μεγάλης πανελλαδικής έρευνας του Παρατηρητηρίου Θεμάτων Αναπηρίας της ΕΣΑμεΑ σχετικά με την πρόσβαση στην ΥΓΕΙΑ των ατόμων με αναπηρία, χρόνιες και σπάνιες παθήσεις, καλεί η ΕΣΑμεΑ, την Δευτέρα 2 Δεκεμβρίου και ώρα 11.30 π.μ., στο The Hub Events (Αλκμήνης 5 Αθήνα, στάση ΜΕΤΡΟ ΚΕΡΑΜΕΙΚΟΣ), ενόψει της 3ης Δεκέμβρη, Εθνικής και Παγκόσμιας Ημέρας ατόμων με αναπηρία.

Η ΕΣΑμεΑ αφιερώνει τη φετινή 3η Δεκέμβρη, Εθνική και Παγκόσμια ημέρα ατόμων με αναπηρία στην ΥΓΕΙΑ και ρίχνει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.

Στη συνέντευξη Τύπου θα παρουσιαστούν τα αποτελέσματα και τα ευρήματα της μεγάλης πανελλαδικής έρευνας από την επιστημονική ομάδα που τη διεξήγαγε.

**Θα μιλήσει ο πρόεδρος της** [**ΕΣΑμεΑ**](https://www.esamea.gr/el) **και του** [**EDF**](https://www.edf-feph.org/) **Ιωάννης Βαρδακαστάνης.**

*Με την αποδυνάμωση του Εθνικού Συστήματος Υγείας, οι ζωές των ατόμων με αναπηρία, με χρόνιες και με σπάνιες παθήσεις κινδυνεύουν. Οι πολίτες με αναπηρία και χρόνιες και σπάνιες παθήσεις στην Ελλάδα βρίσκονται μακράν στην χειρότερη θέση από το σύνολο των χωρών της Ευρώπης των 27, ως προς την πρόσβασή τους σε υπηρεσίες υγείας, με το 1/3 των ατόμων με μέτρια ή σοβαρή αναπηρία να αντιμετωπίζει ανικανοποίητες ανάγκες υγείας, σύμφωνα με τα τελευταία δεδομένα της Eurostat.*

**Παρακαλούμε για την κάλυψη.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |